पाएं अपने शहर की ताज़ा ख़बरें और फ्री ई-पेपरडाउनलोड करें
बस्ती शेख के जनक नगर में 20 साल की छात्रा शिवानी ने पढ़ाई की टेंशन के चलते अपने घर में फंदा लगा कर जान दे दी। शिवानी ने हाल ही में 12वीं पास की थी। पिता के बयान पर पुलिस ने सीआरपीसी की धारा 174 के तहत कार्रवाई करके शव पोस्टमार्टम के लिए सिविल अस्पताल भिजवा दिया। परिजनों ने शिवानी की बॉडी फंदे से उतारकर घर में ही रख ली थी। आसपास के लोगों को पता लगा तो थाना-5 के एएसआई निर्मल सिंह और महिला पुलिस अधिकारी मौके पर पहुंच गए। वहां देखा कि शिवानी की सांसें चल रही थीं। आंखों में भी हरकत थी।
पुलिस तुरंत परिजनों के साथ शिवानी को वर्कशॉप चौक के पास टैगोर अस्पताल लेकर पहुंची, जहां डॉक्टरों ने उसे मृत घोषित कर दिया। वहां परिजनों ने पोस्टमार्टम से इनकार कर दिया लेकिन पुलिस ने शव पोस्टमार्टम के लिए भिजवा दिया। टैगोर अस्पताल में डॉ. श्रेया शर्मा ने बताया कि युवती के गले पर रस्सी का निशान था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn